Ellen Bay Emmet Rand | American Girls Art Club In Paris. . . and Beyond
Tag Archives: Ellen Bay Emmet Rand Panayiotou-saak: ‘Pa en seun baklei oor buite-egtelike verhouding’ | Maroela Media
Speurder ao. Leon Eksteen het tydens ondervraging deur die staat gesê die pa en seun het baklei oor Christopher se verhouding met Chanelle Coutts. Volgens Eksteen was Costa ook nie gelukkig met die manier waarop sy seun die familie-onderneming bestuur het nie en Christopher het ŉ “groot bedrag geld verloor”.
Staatsaanklaer Marius Stander het Eksteen verwys na geheime opnames van gesprekke tussen Eksteen, Costa en Phillip Vosloo, ŉ familievriend van die Panayiotou’s. Vosloo sê in die gesprek “Costa het hom [Christopher] gedwing” om met Jayde te trou.
Eksteen en die Panayiotou’s was vir 16 jaar familievriende voor Jayde se moord en het vervreemd geraak nadat Christopher in hegtenis geneem is in verband met die moord.
Hy het vroeër die week getuig Costa het gesê hy wil niks met sy seun te doen hê nadat die buite-egtelike verhouding aan die lig gekom het nie.
Die staat voer aan Panayiotou het die moord op sy vrou gereël. Panayiotou, Sinethembe Nenembe en Zolani Sibeko staan tereg op aanklagte wat verband hou met Jayde se moord in April verlede jaar.
ŉ Hofsaak-binne-ŉ-hofsaak duur tans voort om te bepaal of ŉ video-opname tussen die beweerde middelman en Panayiotou, wat tydens ŉ polisie-operasie op 29 April 2015 verfilm is, toegelaat gaan word.
Buig die boompie terwyl hy jonk is · 2 jaar gelede
Buig die boompie terwyl hy jonk is Costa en alle ouers wat net geld in die hand stop / nie genoeg aandag gee en kind begin vat kanse tot………….
Soos die kommentaar hierbo, terwyl ek die berig lees dink ek hierdie ou is n spoil brat! Hy dink hy kan doen wat hy wil. En die vrou met wie hy n affair gehad het, is nie eers naastenby so mooi soos sy vrou was nie. Shame seker het sy die ego gestreel en verder bederf! En dit is hoekom hy dink hy gaan loskom gewoond om sy sin te kry,soos n stout kind!
Volgens die foto het sy Pa hom nou sommer alles vergewe, die moord ook. Die skelmpie het mos gesien sy word lekker bederf, hoekom sou sy dit opgee?
Hierdie saak is vervelig en maak net die prokureur en advokaat ryk. Sluit die man toe en kry klaar. Hy is mos skuldig hoekom nog karring.